Национален парк Калеваљски

**Националниот парк Калеваљски** () опфаќа една од последните шуми со стар бореален бор во Европа. Се наоѓа на границата помеѓу Русија и Финска, приближно на средната точка од југ кон север. Паркот се наоѓа во руската Република Карелија, односно 30км северно од градот Костомукша. Интересно е да се напомене дека Калевала, епска поема од финскиот и карелискиот усен фолклор, е извлечена баш од овој регион. Традиционалните луѓе во областа ги вклучуваат Лапонците и Карелијците.

## Топографија
Територијата на паркот се наоѓа на југоистокот од Балтичкиот штит, кој ги содржи најстарите карпи во Европа (3 милијарди години стари прекамбриски кристални гранити, гнајсеви и слични), покриени со многу млад слој (20-30 метри) од глацијални наслаги. За време на неодамнешната плеистоценска глацијација, тешки континентални ледени плочи го пробивале и го стеснувале регионот, оставајќи додека се топеле рамен предел од езера и реки. Западниот дел од паркот е претежно рамна (и генерално натопена) шума, додека источниот дел има повеќе ридови и гребени; надморската височина во паркот се движи помеѓу 105-278 метри. Поради вредниот минерален профил, рударството е главна индустрија во областа, а сечата е исто така важна област.

Во паркот се евидентирани 250 потоци и 400 езера. Само околу 100 од езерата имаат површина поголема од 10 хектари. Покривката на паркот е 85% шума, 9% мочуриште и 6% езера и реки. Мочуришните системи се сложени, а тресетот е под поголемиот дел од територијата, а во делови достигнува длабочина од 6 метри во некои мочуришта. Шумата е претежно составена од бор, со околу 10% смрека и некои мали насади од бреза и јасика на местата на поранешните фарми.
лево|мини|300x300пкс|Граници на Националниот парк Калеваљски (зелена), финска граница (виолетова)

## Клима
Климата на Калеваљски е *субарктичка клима, без сува сезона* (Кепенова класификација на климата Субарктичка клима (Dfc)). Оваа клима се карактеризира со благи лета (само 1-3 месеци над 10 °C) и студени, снежни зими (најстуден месец под -3 °C). Бројот на денови со снежна покривка е 170-180; бројот на денови без мраз е 80–95 дена.

## Екорегион
Копнениот екорегион на Калевански е скандинавска и руска тајга (WWF ID#608), регион карактеризиран со зимзелени шуми. Слатководниот екорегион е класифициран како „Дренажи на Баренцовото Море“ (FEOW ID#407), карактеризиран со миграциски видови, ниски нивоа на ендемизам и голем број видови донесени од луѓето. FEOW забележува дека „Рибната фауна е формирана од имигранти од атлантско и сибирско потекло со само слаб збир на примарни слатководни европски видови; затоа, „мешаната“ природа на рибната фауна е нејзина главна карактеристична црта“.

## Поврзано

* Република Карелија

## Наводи

## Надворешни врски

* Зелениот појас на Феноскандија
* Република Карелија - Официјална страница за Калеваљски
* Карта на Националниот парк Калеваљски (официјална страница на паркот)
* Фото галерија на Калеваљски развој (Европска комисија)   
* Официјална Твитер страница на Националниот парк Калеваљски
* Воздушно видео од Националниот парк Калеваљски
* Зелен појас на Феноскандија

Категорија:Национални паркови во Русија
Категорија:Координати на Википодатоците
Категорија:МСЗП-Категорија II